คลังคงจีดีพีปีนี้ที่ 3.6% ชี้ส่งออก-การบริโภคปรับตัวดีขึ้น
คลังคงประมาณการเศรษฐกิจปี 2560 แจงเศรษฐกิจล่าสุดเดือน มิ.ย. ยังขยายตัวได้ดีต่อเนื่อง
27 ก.ค. 2560

คลังคงประมาณการเศรษฐกิจปี 2560 แจงเศรษฐกิจล่าสุดเดือน มิ.ย. ยังขยายตัวได้ดีต่อเนื่องนายกฤษฎา จีนะวิจารณะ ผู้อำนวยการสำนักงานเศรษฐกิจการคลัง (สศค.) เปิดเผยว่า สศค. คงประมาณการอัตราการขยายตัวเศรษฐกิจ ปี 2560 ไว้ที่ 3.6% โดยมีช่วงคาดการณ์ที่ 3.3-3.9% ทั้งนี้ สศค. คาดว่า การส่งออกจะขยายตัวได้ 4.7% การบริโภคภาครัฐ 3.4% การลงทุนภาครัฐ 9.8% การบริโภคภาคเอกชน 3.3%  และการลงทุนภาคเอกชนคาด 2.6% นายกฤษฎา กล่าวว่า เศรษฐกิจไทยในเดือน มิ.ย.  และไตรมาส 2/2560 ขยายตัวต่อเนื่อง โดยมีแรงขับเคลื่อนจากภาคการส่งออก การใช้จ่ายเพื่อการบริโภคภาคเอกชนที่ปรับตัวดี และภาคการท่องเที่ยวที่ขยายตัวได้ต่อเนื่อง